Startuolis

Startuolis () – inovatyvi informacinių technologijų, biotechnologijų ar kitų aukštųjų technologijų įmonė. Pasižymi didžiule rizika, dideliu augimo potencialu, nuostolinga veikla, aukštomis operacinių ar mokslinių tyrimų ir eksperimentinės plėtros sąnaudomis. Finansuojamos rizikos kapitalo fondų ir verslo angelų. Biržoje nelistinguojamos startuolių įmonės, kurių vertė viršija 1 mlrd. JAV dolerių, vadinamos vienaragiais.

 Lietuvoje 


Pagal Lietuvos įstatymus startuoliu vadinama įmonė, veikianti ne ilgiau nei 5 metus. 2018 m. pabaigoje viešosios įstaigos „Versli Lietuva“ duomenų bazėje buvo 520 startuolių. 2018 m. jie pritraukė 183 mln. eurų investicijų iš užsienio ir Lietuvos investicinių fondų. „Startup Lithuania“ duomenimis, 2019 m. Lietuvoje veikė 933 startuoliai. 2021 m. įsteigos asociacijos „Vienaragiai LT“ duomenimis, 2020 m. pabaigoje 651 Lietuvos startuolyje dirbo 10 244 žmonės. Vidutinis jų atlyginimas siekė 2700 eurų, neatskaičius mokesčių. Sektoriaus įmonės iš viso pernai sumokėjo beveik 126 mln. eurų mokesčių. Lietuvos žiniasklaidoje startuolis neįspraudžiamas į teisiškai apibrėžtus rėmus. Lietuvoje įvardijami du vienaragiai – „Vinted“ ir „ Nord Security“.

 Išnašos 

Kategorija:Įmonės